

**Ordinul Nr. .................din ................**

pentru modificarea anexei Ordinului ministrului transporturilor, construcțiilor și turismului nr.1817/2005pentru aprobarea Instrucțiunilor privind revizia tehnică și întreținerea vagoanelor în exploatare – nr.250.

În temeiul art.6 alin (2) pct.1 din Statutul Societății Naționale de Transport Feroviar de Călători „CFR Călători” SA, aprobat prin Hotărârea Guvernului nr.584/1998 privind înființarea Societății Naționale de Transport Feroviar de Călători „CFR Călători” SA prin reorganizarea Societății Naționale a Căilor Ferate Române, cu modificările și completările ulterioare și în temeiul art. 5, alin. (4) al Hotărârii Guvernului nr. 21/2015 privind organizarea și funcționarea Ministerului Transporturilor, cu modificările ulterioare,

**ministrul transporturilor emite urmatorul ordin:**

**Art.I.** – Articolul 22, alineatul (8), din anexa Ordinului ministrului transporturilor, construcțiilor și turismului nr.1817/2005, publicat în Monitorul Oficial al României, Partea I, nr.1039 și 1039 bis din 23 noiembrie 2005, cu modificările și completările ulterioare – „Instrucțiunile privind revizia tehnică și întreținerea vagoanelor în exploatare nr. 250” se modifică după cum urmează:

„**(8)** Pentru vagoanele de călători scadente la reparaţii planificate de tip revizie tehnică generală - RTG sau de tip reparație planificată - RP în perioada 01 iulie 2019 – 30 septembrie 2019, termenul de reparație planificată se poate prelungi prin majorarea normei de timp cu cel mult 3 luni calendaristice și fără a depăși data limită de circulație 30 septembrie 2019.”

**Art.II.** – Autoritatea Feroviară Română - AFER și operatorii de transport feroviar de călători care utilizează vagoane de călători, vor duce la îndeplinire prevederile prezentului ordin.

**Art.III.** – Prezentul ordin se publică în Monitorul Oficial al României, Partea I și intră în vigoare la data de 01 iulie 2019.

**MINISTRUL TRANSPORTURILOR**

**ALEXANDRU-RĂZVAN CUC**

**SECRETAR DE STAT**

DRAGOŞ-VIRGIL TITEA

**SECRETAR GENERAL**

PETRE NEACŞA

**DIRECȚIA AVIZARE**

**DIRECTOR**

DANIELA DEUŞAN

**DIRECŢIA TRANSPORT FEROVIAR**

**DIRECTOR**

SIMONA-NICOLETA ISTRATE